Началото на сезон бе трудно за отбора след многото проблеми които изпитваха целия отбор. Хил имаше няколко финиша извън зоната на точките като изключим дисквалификацията в Бразилия, докато Ралф само в две. Преди началото на ГП на Канада отборът направи промени по болида с използването на новите нарезни гуми от Гудиър и дизайнерската помощ от Гари Андерсон и Майк Гаскойн. Отборът постигна и първите си точки в Силвърстоун където Ралф финишира 6-и. Последва и 5-а позиция в Австрия от германеца, преди отборът да постигне и двойното си влизане в точките с Хил на 4-та позиция на Хокенхаймринг. В ГП на Белгия тимът постигна така очакваната първа победа като конструктор, което бе изпълнено с драми и последствия. Също така това бе и последната победа на Деймън Хил във Формула 1. Ралф Шумахер направи победата двойна с втората си позиция. Последва и 4-ти места на Деймън в Монца и в Судзука, където на последния завой на последната обиколка направи решаващо изпреварване срещу Хайнц-Харалд Френтцен с Уилямс.